એવી જ રીતે આગામી દિવસોમાં ધોરણ પહેલામાં સ્કૂલ રેડીનેશ પ્રોગ્રામ દ્વારા પહેલા ધોરણનો પાયો મજબૂત કરવામાં આવશે તેમજ ધોરણ ૬ થી ૮ ની શાળાઓમાં જ્ઞાનકુંજ પ્રોજેકટ અંતર્ગત સ્માર્ટ બોર્ડ દ્વારા શિક્ષણ અપાઈ રહયું છે,દુરવર્તી શિક્ષણ માધ્યમથી રાજ્યકક્ષાએથી તજજ્ઞ દ્વારા શિક્ષણ આપવામાં આવે છે,તેમજ વર્ચ્યુઅલ ક્લાસના માધ્યમથી પણ તજજ્ઞો દ્વારા શિક્ષણ અપાઈ રહ્યું છે આવી રીતે અનેકવિધ પદ્ધતિ,પ્રવિધિ અને પ્રવૃત્તિથી શિક્ષણકાર્ય થતું હોય સરકારી પ્રાથમિક શાળાઓ ગુણવત્તાસભર અને સુવિધાથી સુસજ્જ બનેલ છે અને મોરબી જિલ્લા પ્રાથમિક શિક્ષણાધિકારી મયુર એસ. પારેખ સતત શાળાઓની વર્ગોની મુલાકાત લઈ શિક્ષકો વિદ્યાર્થીઓને પ્રેરણા અને પ્રોત્સાહન પૂરું પાડી રહ્યા છે અને વળી મોરબી જિલ્લાના અન્ય તાલુકાની સરખામણીમાં આર્થીક રીતે પછાત કહી શકાય એવો માળીયા તાલુકાને ડીપીઈઓએ ખુદ દત્તક લીધો છે અને અવારનવાર શાળાઓની મુલાકાત લઈ હેન્ડહોલડીંગ પૂરું પાડી રહ્યા છે.